stanford-oval/wikipedia huggingface dataset:
ระเบิดเถิดเทิง
รูปแบบรายการ > ซิตคอมเกมโชว์

รายการระเบิดเถิดเทิงออกอากาศได้เพียงระยะเวลา 3 เดือน ก็ได้เปลี่ยนรูปแบบมาเป็นละครซิตคอม ควบคู่ไปกับเกมโชว์ในช่วงท้ายรายการ ซึ่งถือเป็นรูปแบบของระเบิดเถิดเทิงในยุคนี้และต่อ ๆ มา โดยพิธีกรหลักเหลือเพียงตั๊กคนเดียว แต่หนูและหม่ำได้เปลี่ยนมาทำหน้าที่เป็นผู้เล่นละครซิตคอม และร่วมเล่นเกมโชว์ด้วย (ทว่าตั๊กก็ได้ร่วมเล่นละครซิตคอมด้วยในบทสมทบ) ซึ่งเริ่มออกอากาศเป็นครั้งแรกเมื่อวันที่ 7 เมษายน พ.ศ. 2539 จนถึงระเบิดเถิดเทิงในยุคต่อ ๆ มา
สำหรับช่วงซิตคอมนั้น มีเนื้อหาเกี่ยวกับชุมชนของคนในซอยเถิดเทิง ชุมชนแห่งหนึ่งในประเทศไทย ที่มีเท่งกับโหน่งเป็นนักเลงคุมซอย (ยุคแรกมีทุ้ย, ทึ้ง และเท่ง เป็นนักเลงคุมซอย) และตัวละครต่าง ๆ เช่น เจ๊หม่ำ, อาโกว, คุณนายสะอาด, พ่อมหา, ตุ่ม และนักแสดงคนอื่น ๆ ที่เข้ามาร่วมแสดงในภายหลังอีก โดยทุกสัปดาห์จะมีเนื้อหาของแต่ละตอนที่ไม่ซ้ำกัน คือแบบตอนเดียวจบ (ยกเว้นบางตอน ที่อาจมีระยะเวลาออกอากาศมากกว่า 1 เทป และในช่วงหลังของระเบิดเถิดเทิง จะมีเนื้อหาที่ต่อเนื่องกัน)
รูปแบบของรายการนั้น ในช่วงแรก (ส่วนใหญ่ของรายการ) จะเป็นซิตคอม จากนั้นจะมีการคุยกับดารารับเชิญสั้น ๆ เกี่ยวกับเรื่องส่วนตัว เช่น งานในวงการ งานอดิเรก โชว์ความสามารถพิเศษ เรื่องราววัยเด็ก เป็นต้น หลังจากนั้นจะเข้าสู่เกมหลักของรายการ คือ ถอดสลักระเบิด โดยแขกรับเชิญจะเลือกแผ่นป้ายซึ่งเมื่อเปิดออกมาจะมีใบหน้าของผู้ที่ต้องเข้าไปถอดสลัก 1 อัน โดยสลักระเบิดจะมีเป็นหมายเลข 1-5 และจะมีสลักอันเดียวเท่านั้นที่ดึงออกมาแล้วจะถูกระเบิดแป้ง ในช่วงแรกนั้นจะมีแผ่นป้ายผู้สนับสนุนทั้งหมด 18 แผ่นป้ายด้วยกัน ด้านหลังแผ่นป้ายจะประกอบด้วยใบหน้าของแขกรับเชิญ 9 แผ่นป้าย และของพิธีกรคือ กิ๊ก หม่ำ หนู คนละ 3 แผ่นป้าย แต่ในเวลาต่อมาได้มีการคิดเกมใหม่เพิ่มเข้าไปคือ วางระเบิด ซึ่งจะมีก่อนการถอดสลักจะมีการเลือกแผ่นป้ายให้พิธีกรแต่ละคนและดารารับเชิญโดยจำนวนลูกระเบิดในแผ่นป้ายที่ได้รับจะเป็นจำนวนแผ่นป้ายในช่วงถอดสลักนั่นเอง ในภายหลังยังมีการเพิ่มกติกา เช่น ถ้ากรณีป้ายที่เปิดมีเครื่องหมาย (+) ก็จะต้องเลือกแผ่นป้ายเพิ่มทำให้อาจมีคนเข้าไปถอดสลักพร้อมกันมากกว่า 1 คน และหลังจากนั้นก็มีการเพิ่มใบหน้าของตั๊ก มยุรา และชาวซอยเป็นจำนวนคนละ 1 แผ่นป้ายเข้าไปด้วย
รูปแบบรายการ > ละครซิตคอม

ตั้งแต่ 7 มกราคม พ.ศ. 2561 เป็นต้นไป ได้เปลี่ยนรูปแบบมาเป็นละครซิตคอมอย่างเดียว ช่วงเกมระเบิดและเกมตู้ระเบิดสิ้นสุดลงในวันที่ 31 ธันวาคม พ.ศ. 2560
รายชื่อตัวละคร

บทความหลัก: รายชื่อตัวละครในระเบิดเถิดเทิง
รายชื่อตอน

บทความหลัก: รายชื่อตอนในระเบิดเถิดเทิง
ตอนพิเศษ > 12 ปี ระเบิดเถิดเทิง

ฉลองครบรอบ 12 ปี ของรายการระเบิดเถิดเทิงด้วยความพิเศษ คือ มี 12 นางเอกมาร่วมแสดงในแต่ละตอน เริ่ม 1 กุมภาพันธ์ 2552 และสิ้นสุดในวันที่ 12 เมษายน 2552 โดยในแต่ละตอนจะมี 1 นางเอก มาร่วมรายการ แต่ยกเว้นตอน ท้องสองสองท้อง เพียงตอนเดียว ที่มีถึง 2 นางเอก และตั้งแต่วันที่ 26 เมษายน ได้เพิ่มเป็น 12 พระเอกหนุ่มสุดฮ็อต สิ้นสุดถึงวันที่ 12 กรกฎาคม 2552
| วันที่ | ชื่อตอน | ดารารับเชิญ |
| --- | --- | --- |
| 1 กุมภาพันธ์ 2552 | 2 เพชฌฆาตดาวไถ (ไถดาว) | มาช่า วัฒนพานิช อดิเรก วัฏลีลา |
| 8 กุมภาพันธ์ 2552 | นายแบบแสบทะลุไส้ | ซอนย่า คูลิ่ง อรนภา กฤษฎี |
| 15 กุมภาพันธ์ 2552 | หนี้นี้ต้องชำระ | นัท มีเรีย ตูมตาม เชิญยิ้ม |
| 22 กุมภาพันธ์ 2552 | นางฟ้าชุดขาวกับชาวดิน | น้ำทิพย์ จงรัชตวิบูลย์ ณัฐนี สิทธิสมาน |
| 1 มีนาคม 2552 | หวานมันส์ พันธุ์เถิดเทิง | จินตหรา สุขพัฒน์ รอน บรรจงสร้าง |
| 8 มีนาคม 2552 | คู่ซี้ ดีเจซ่า | ณัฐฐาวีรนุช ทองมี ประกาศิต โบสุวรรณ ภูมิใจ ตั้งสง่า |
| 15 มีนาคม 2552 | ท้องสอง สองท้อง | ภัทรศยา เครือสุวรรณศิริ อภิญญา สกุลเจริญสุข |
| 22 มีนาคม 2552 | ต้มยำช็อคโกแล็ต | ญานิน วิสมิตะนันทน์ |
| 29 มีนาคม 2552 | ปล้น ปล๊น ปล้น | บงกช คงมาลัย |
| 5 เมษายน 2552 | คฤหาสน์ คฤโหด | อเล็กซานดร้า ธิดาวัลย์ บุญช่วย เดือนเต็ม สาลิตุล |
| 12 เมษายน 2552 | หาดทราย สายลม และสามเรา | เวโรนิก้า โหงว มอริส เค |
| 19 เมษายน 2552 | เจ๊หม่ำรีเทิร์น | หม่ำ จ๊กมก สิเรียม ภักดีดำรงฤทธิ์ หยอง ลูกหยี ตูมตาม เชิญยิ้ม ศิวดล จันทเสวี |
| 26 เมษายน 2552 | ฝันให้ไกล ไปให้ถึง | ชยธร เศรษฐจินดา |
| 3 พฤษภาคม 2552 | ดามหัวใจ | ภรัณยู โรจนวุฒิธรรม |
| 10 พฤษภาคม 2552 | ใส่ความ....ความใส่ | ณัฏฐ์ เทพหัสดิน ณ อยุธยา |
| 17 พฤษภาคม 2552 | แผนต้มตุ๋น | เปรม บุษราคัมวงศ์ อาภาพร นครสวรรค์ |
| 24 พฤษภาคม 2552 | หนังสั้นแต่เบื้องหลังยาว | วิทวัส สิงห์ลำพอง |
| 31 พฤษภาคม 2552 | แผนล้มช้าง | ณวัฒน์ กุลรัตนรักษ์ |
| 7 มิถุนายน 2552 | มันมาจากไหน | รังสิต ศิรนานนท์ |
| 14 มิถุนายน 2552 | นักสืบ นักซุ่ม | เฉลิมพล ทิฆัมพรธีรวงศ์ |
| 21 มิถุนายน 2552 | ฟลุ๊คจริง ๆ | เกริกพล มัสยวาณิช |
| 28 มิถุนายน 2552 | รูปเจ้าปัญหา | ดาวิเด โดริโก้ |
| 5 กรกฎาคม 2552 | ลิเก แก้บน | ชินวุฒิ อินทรคูสิน อินทิรา เกตุวรสุนทร ยาว อยุธยา |
| 12 กรกฎาคม 2552 | กตติดผี | ณัฎฐ์ ทิวไผ่งาม |
ตอนพิเศษ > ระเบิดเถิดเทิง วันหยุด

เป็นรายการพิเศษของระเบิดเถิดเทิง ออกอากาศตั้งแต่ปี พ.ศ. 2545 - พ.ศ. 2548 โดยจะเสนอเรื่องราวในตอนพิเศษที่เพิ่มเติมจากเรื่องราวปกติ หรือ เสนอภาพเหตุการณ์ที่น่าสนใจของตอนที่ออกอากาศไปแล้วนำมาเสนออีกครั้ง และตัดช่วงเกมส์ออก
ตอนพิเศษ > เบื้องหลังความฮา ระเบิดเถิดเทิง

ออกอากาศเมื่อวันที่ 27 กันยายน 2552 เป็นตอนพิเศษที่จะพูดถึงเบื้องหลังความฮาของรายการ ระเบิดเถิดเทิง
ตอนพิเศษ > ปรากฏการณ์ความฮายาวนานกว่า 15 ปี

ออกอากาศเมื่อวันที่ 1 กรกฎาคม 2555 เป็นตอนพิเศษที่จะรวบรวมปรากฏการณ์ความฮาที่มีมาตลอด 15 ปีของรายการระเบิดเถิดเทิง
ตอนพิเศษ > ระเบิดเถิดเทิง คลาสสิก

เป็นรายการพิเศษที่จะนำรายการระเบิดเถิดเทิง ช่วงซิทคอม ในยุคอดีตมาออกอากาศซ้ำโดยจะนำเทปตั้งแต่ปี พ.ศ. 2539 จนถึงยุค Spin-Offs (ยกเว้นตอนพิเศษ) ปัจจุบันได้ยุติการออกอากาศแล้ว
ชื่อรายการ

ระเบิดเถิดเทิง นั้นมีการเปลี่ยนชื่อทั้งหมด 9 ชื่อ และมี 9 ภาค เปลี่ยนรูปสัญลักษณ์รายการมาหลายครั้ง ส่วนมากจะคงคำว่า ระเบิด หรือ เถิดเทิง หรือ ระเบิดเถิดเทิง ไว้เสมอ โดยแต่ละชื่อมีดังต่อไปนี้
| ชื่อรายการ | ช่วงระหว่าง | ระยะเวลา | หมายเหตุ |
| --- | --- | --- | --- |
| ระเบิดเถิดเทิง | 7 มกราคม 2539 - 27 กันยายน 2552 | 13 ปี 8 เดือน 20 วัน |  |
| ระเบิดเถิดเทิง รุ่น 3 | 4 ตุลาคม 2552 - 1 สิงหาคม 2553 | 9 เดือน 28 วัน |  |
| ระเบิดเถิดเทิงลั่นทุ่ง | 8 สิงหาคม 2553 - 1 กรกฎาคม 2555 | 1 ปี 10 เดือน 23 วัน |  |
| ระเบิดเที่ยงแถวตรง | 8 กรกฎาคม 2555 - 25 มกราคม 2558 | 2 ปี 6 เดือน 17 วัน |  |
| ระเบิดเถิดเทิงสิงโตทอง | 1 กุมภาพันธ์ 2558 - 31 มกราคม 2559 | 1 ปี |  |
| ระเบิดเถิดเทิงแดนซ์เซอร์ทะลวงไส้ | 7 กุมภาพันธ์ 2559 - 26 กุมภาพันธ์ 2560 | 1 ปี 19 วัน |  |
| ระเบิดเถิดเทิงแดร็กคูล่าหารัก | 5 มีนาคม 2560 - 28 มกราคม 2561 | 10 เดือน 23 วัน | เป็นยุคสุดท้ายที่เป็นรูปแบบซิตคอมผสมเกมโชว์ในช่วงสุดท้าย |
| ระเบิดเถิดเทิง ซอยข้าใครอย่าแตะ | 4 กุมภาพันธ์ 2561 - 3 มกราคม 2564 | 2 ปี 10 เดือน 1 วัน | เป็นยุคแรกที่ปรับรูปแบบมาเป็นซิตคอมแบบเต็มตัว |
| เถิดเทิงม่วนคักฮักหลาย | 10 มกราคม - 1 สิงหาคม 2564 | 6 เดือน 22 วัน |  |
พิธีกร > ผู้ดำเนินรายการ > ผู้ดำเนินรายการหลัก

| ผู้ดำเนินรายการหลัก> รายชื่อพิธีกร | ผู้ดำเนินรายการหลัก> ช่วงระหว่าง | ผู้ดำเนินรายการหลัก> ระยะเวลา | ผู้ดำเนินรายการหลัก> หมายเหตุ |
| --- | --- | --- | --- |
| มยุรา เศวตศิลา | 7 มกราคม พ.ศ. 2539 - 8 เมษายน พ.ศ. 2544 | 5 ปี 4 เดือน |  |
| สิเรียม ภักดีดำรงฤทธิ์ | 15 เมษายน พ.ศ. 2544 - 27 กันยายน พ.ศ. 2552 | 8 ปี 5 เดือน |  |
พิธีกร > ผู้ดำเนินรายการ > ผู้ดำเนินรายการร่วม

| ผู้ดำเนินรายการร่วม> รุ่นที่ 1.รายชื่อพิธีกร | ผู้ดำเนินรายการร่วม> รุ่นที่ 1.ชื่อในวงการ | ผู้ดำเนินรายการร่วม> รุ่นที่ 1.รับบทเป็น | ผู้ดำเนินรายการร่วม> รุ่นที่ 1.ช่วงระหว่าง | ผู้ดำเนินรายการร่วม> รุ่นที่ 1.หมายเหตุ |
| --- | --- | --- | --- | --- |
| วันชาติ พึ่งฉ่ำ | หนู เชิญยิ้ม หนู คลองเตย | คุณนายสะอาด | 7 มกราคม พ.ศ. 2539 - 22 มีนาคม พ.ศ. 2541 |  |
| เพ็ชรทาย วงษ์คำเหลา  | หม่ำ จ๊กมก | เจ๊หม่ำ | 14 มกราคม พ.ศ. 2539 - เมษายน พ.ศ. 2546 |  |
| เกียรติ กิจเจริญ | ซูโม่กิ๊ก | ทุ้ย | 11 กุมภาพันธ์ พ.ศ. 2539 - 23 มีนาคม พ.ศ. 2540 |  |
| เอกพัน บรรลือฤทธิ์ | ไทด์ เอกพันธ์ | ทึ้ง | 30 มีนาคม - 11 พฤษภาคม พ.ศ. 2540 |  |
| สมใจ สุขใจ | เด๋อ ดอกสะเดา | พ่อมหา | 18 พฤษภาคม พ.ศ. 2540 - 27 กันยายน พ.ศ. 2552 |  |
| พงษ์ศักดิ์ พงษ์สุวรรณ | เท่ง เถิดเทิง | เท่ง | 10 พฤศจิกายน พ.ศ. 2540 - 27 กันยายน พ.ศ. 2552 | เทปกลางปี พ.ศ. 2539 เท่งรับหน้าที่แทน "หม่ำ จ๊กมก" โดยรับหน้าที่ร่วมกับ "เป๋อ จ๊กมก" และ "ชาติ จ๊กมก" |
| ดนัย ศรีภิญโญ | แดนนี่ ศรีภิญโญ | ตุ่ม | 18 เมษายน พ.ศ. 2541 - 17 กันยายน พ.ศ. 2549 |  |
รุ่นที่ 2
| ชูศักดิ์ เอี่ยมสุข | โหน่ง ชะชะช่า | โหน่ง | 3 ตุลาคม พ.ศ. 2542 - 27 กันยายน พ.ศ. 2552 | เทปวันที่ 27 ธันวาคม พ.ศ. 2541 โหน่งรับหน้าที่แทน "เด๋อ ดอกสะเดา" โดยรับหน้าที่ร่วมกับ "ทอมมี่ เถิดเทิง" และ "โชเล่ย์ ดอกกระโดน" |
| ดีใจ ดีดีดี  (ชื่อเดิม: นิลุบล อมรวิทวัส) | ผัดไท นิลุบล | เต่า | 9 มกราคม พ.ศ. 2548 - 10 กันยายน พ.ศ. 2549 | เทปเดือนมกราคม พ.ศ. 2545 และเดือนกันยายน พ.ศ. 2545 ผัดไทรับหน้าที่แทน "เด๋อ ดอกสะเดา" |
| อุมา โพธิพิศ | ลิซ่า ไปรพิศ | หงส์ | 9 มกราคม พ.ศ. 2548 - 12 พฤศจิกายน พ.ศ. 2549 |  |
| บุญญาวัลย์ พงษ์สุวรรณ | ส้มเช้ง สามช่า | แก้ว | 9 มกราคม พ.ศ. 2548 - 27 กันยายน พ.ศ. 2552 |  |
| สราวุฒิ พุ่มทอง | ทีน สราวุฒิ | บุญล้น (ล้น) | 17 กันยายน พ.ศ. 2549 - 5 กรกฎาคม พ.ศ. 2552 |  |
| พุฒิพงศ์ พรหมสาขา ณ สกลนคร | เสนาเพชร | เฮียซ้ง | 10 ธันวาคม พ.ศ. 2549 - 27 กันยายน พ.ศ. 2552 |  |
| ภาณุพันธ์ ครุฑโต | พัน พลุแตก | จ่าพัน | 12 กรกฎาคม - 27 กันยายน พ.ศ. 2552 |  |
พิธีกร > ผู้ดำเนินรายการ > ชาวซอยเถิดเทิง

เป็นนักแสดงหลักและนักแสดงสมทบประจำระเบิดเถิดเทิงที่มาร่วมเล่นเกมในช่วงท้ายรายการ แต่ไม่ได้เป็นผู้ดำเนินรายการหลักหรือร่วมแต่อย่างใด ซึ่งภายหลังชาวซอยเถิดเทิงบางคน (ผัดไท , ลิซ่า , ส้มเช้ง และ ทีน สราวุฒิ) ได้ไปเป็นผู้ดำเนินรายการร่วมตามลำดับ[ต้องการอ้างอิง]
| ชาวซอยเถิดเทิง | รับบทเป็น | ช่วงระหว่าง |
| --- | --- | --- |
| เป๋อ จ๊กมก | อาโกว | 2 กุมภาพันธ์ - เมษายน พ.ศ. 2546 |
| ดีใจ ดีดีดี | เต่า | 2 กุมภาพันธ์ พ.ศ. 2546 - 26 ธันวาคม พ.ศ. 2547 |
| ลิซ่า ไปรพิศ | หงส์ | 2 กุมภาพันธ์ พ.ศ. 2546 - 26 ธันวาคม พ.ศ. 2547 |
| โชเล่ย์ ดอกกระโดน | ประสิทธิ์ | 2 กุมภาพันธ์ พ.ศ. 2546 - กุมภาพันธ์ พ.ศ. 2548 |
| กอบโชค คล้ายสำริด | เฉื่อย | 2 กุมภาพันธ์ พ.ศ. 2546 - 29 ตุลาคม พ.ศ. 2549 |
| ทอมมี่ เถิดเทิง | ยายชา | 2 กุมภาพันธ์ พ.ศ. 2546 - 29 ตุลาคม พ.ศ. 2549 |
| ส้มเช้ง สามช่า | แก้ว | เมษายน พ.ศ. 2546 - 26 ธันวาคม พ.ศ. 2547 |
| พัณณ์ชิตา เรืองเศวตนันท์ | แจ๊ส | 2 กุมภาพันธ์ พ.ศ. 2546 - 26 ธันวาคม พ.ศ. 2547 |
| นัทธมน เฉลิมวงศ์พันธ์ | นิ่ม | 2 กุมภาพันธ์ พ.ศ. 2546 - 26 ธันวาคม พ.ศ. 2547 |
| ถนอม สามโทน | บุญยอด (ยอด) | 9 มกราคม พ.ศ. 2548 - 29 มกราคม พ.ศ. 2549 |
| สราวุฒิ พุ่มทอง | บุญล้น (ล้น) | 26 กุมภาพันธ์ - 10 กันยายน พ.ศ. 2549 |
| เก่ง ชะชะช่า | สุรเชษฐ์ (เชษฐ์) | 5 มีนาคม - 29 ตุลาคม พ.ศ. 2549 |
รางวัล

| ปี พ> ศ. | รางวัล | สาขา | ผู้ได้รับเสนอชื่อเข้าชิง | ผลรางวัล | อ้างอิง |
| --- | --- | --- | --- | --- | --- |
| 2550 | Asian Television Awards 2007 | นักแสดงรายการตลกฝ่ายชายยอดเยี่ยม (Best Comedy Permance by an Actor) | เท่ง เถิดเทิง | winner |  |
| 2551 | Asian Television Awards 2008 | รายการตลกยอดเยี่ยม (BEST COMEDY PROGRAMME) | ระเบิดเถิดเทิง | Highly Commended |  |
| 2551 | Asian Television Awards 2008 | นักแสดงรายการตลกฝ่ายชายยอดเยี่ยม (Best Comedy Permance by an Actor) | โหน่ง ชะชะช่า | winner |  |
| 2552 | Asian Television Awards 2009 | นักแสดงรายการตลกฝ่ายชายยอดเยี่ยม (Best Comedy Permance by an Actor) | โหน่ง ชะชะช่า | winner |  |
| 2558 | Asian Television Awards 2015 | รายการตลกยอดเยี่ยม (Best Comedy Programme) | ระเบิดเถิดเทิงสิงโตทอง | Highly Commended |  |
| 2559 | Asian Television Awards 2016 | รายการตลกยอดเยี่ยม (Best Comedy Programme) | ระเบิดเถิดเทิงแดนเซอร์ทะลวงไส้ | winner |  |
| 2560 | Asian Television Awards 2017 | รายการตลกยอดเยี่ยม (Best Comedy Programme) | ระเบิดเถิดเทิงแดร็กคูล่าหารัก | winner |  |
เดอะสยามออบเซิร์ฟเวอร์

| --- | --- |
หนังสือพิมพ์เดอะ สยาม ออบเซิร์ฟเวอร์ ฉบับวันอังคารที่ 11 มกราคม 2459
ประเภท: หนังสือพิมพ์รายวัน (ยกเว้นวันอาทิตย์)
ก่อตั้งเมื่อ: 1 สิงหาคม 2436
ภาษา: อังกฤษ
ฉบับสุดท้าย: 2476
สำนักงานใหญ่: กรุงเทพมหานคร, ประเทศไทย
เดอะสยามออบเซิร์ฟเวอร์ (อังกฤษ: The Siam Observer) เป็นหนังสือพิมพ์รายวันภาษาอังกฤษฉบับแรกของไทยที่ตีพิมพ์ครั้งแรกเมื่อวันที่ 1 สิงหาคม 2436 ก่อตั้งโดยนายวิลเลียม อัลเฟรด ติลเลกี (ต่อมาได้รับพระราชทานบรรดาศักดิ์เป็นพระยาอรรถการประสิทธิ์) และนายจี ดับเบิลยู. วอร์ด สำนักงานตั้งอยู่ในตรอกโอเรียนเต็ล ระหว่างเดือนมกราคม 2449 ถึง พฤษภาคม 2461 หนังสือพิมพ์ฉบับนี้ได้ปิดกิจการลงในช่วงต้นปี 2476 เนื่องมาจากปัญหาทางการเงิน
นอกจากนี้ยังมีการตีพิมพ์ฉบับรายสัปดาห์ในชื่อ 'สยามวีคลิเมล์' เฉพาะสำหรับสมาชิกที่อาศัยอยู่ต่างประเทศ
แหล่งข้อมูลอื่น

The Siam Observer (pdf files (1916-1918)) (ภาษาอังกฤษ). กรุงเทพมหานคร: หอสมุดแห่งชาติ. 2021.
| ด ค ก หนังสือพิมพ์ในประเทศไทย |
| --- | --- |
รายวัน:  สยามรัฐ  ไทยรัฐ  เดลินิวส์  แนวหน้า  ข่าวสด  เอเอสทีวีผู้จัดการ  มติชน  ไทยโพสต์  พิมพ์ไทย 
ธุรกิจ:  ประชาชาติธุรกิจ  ฐานเศรษฐกิจ  กรุงเทพธุรกิจ  ข่าวหุ้นธุรกิจ  ทันหุ้น  สยามธุรกิจ  ดอกเบี้ยธุรกิจ  ยวดยาน 
กีฬา:  สตาร์ซอคเก้อร์รายวัน  สยามกีฬารายวัน  สปอร์ตพูล  สปอร์ตแมน  ฟุตบอลพูลฉบับตลาดลูกหนัง  มวยสยาม มวยเด็ด 
ท้องถิ่น:  พุทธสาสนา  ไทยนิวส์  เชียงใหม่นิวส์  โฟกัสภาคใต้  สมิหลาไทมส์  เสียงใต้  ทางไท  ปราการนิวส์  นิวส์ทูเดย์  ชลบุรีนิวส์  บรรพตนิวส์ 
ภาษาอังกฤษ:  บางกอกโพสต์  เดอะเนชั่น 
ภาษาจีน:  ตงฮั้วยิดเป้า  ซิงเสียนเยอะเป้า  จีนสากล  เกียฮั้วตงง้วน (ศิรินคร)  ซิงจงเอี๋ยน  เอเชียนิวส์ไทม์ 
ภาษาญี่ปุ่น:  บางกอกชูโฮ 
ออนไลน์:  สยามรัฐ  ไทยรัฐ  เดลินิวส์  แนวหน้า  ข่าวสด  มติชน  ประชาไท  ประชาธรรม  บ้านเมือง  โลกวันนี้  ผู้จัดการออนไลน์  คมชัดลึก  ประชาชาติธุรกิจออนไลน์ 
ในอดีต:  บางกอกรีคอเดอ  ไทย  กรุงเทพเดลิเมล์  ดรุโณวาท  ข่าวราชการ (ค็อต)  จีนโนสยามวารศัพท์  สยามออบเซิร์ฟเวอร์  ประชาชาติรายวัน  ดาวสยาม  เจ้าพระยา  สยามโพสต์  สื่อธุรกิจ  วัฏจักรรายวัน  คู่แข่ง  โลกกีฬา  คิกออฟ  เสรีรายวัน  ผู้จัดการรายวัน  กรุงเทพธุรกิจ บิซวีค  ประชาทรรศน์  เดลีเอ็กซ์เพรส  ไทยเรดนิวส์  มหาประชาชนสุดสัปดาห์  ผู้จัดการรายสัปดาห์  โลกวันนี้  บ้านเมือง  นิว)108  ฮอตสกอร์  โพสต์ทูเดย์  เอ็มทูเอฟ  แร็บบิดทูเดย์  คมชัดลึก  อะเดย์บุลเลตติน  บีแอลที  สยามบันเทิง  มายาแชนแนล  สยามดารา  ดาราเดลี  ซูเปอร์บันเทิง  ตลาดวิเคราะห์ 
องค์กร:  สมาคมหนังสือพิมพ์แห่งประเทศไทย ในพระบรมราชูปถัมภ์  สมาคมนักข่าวนักหนังสือพิมพ์แห่งประเทศไทย  สมาคมหนังสือพิมพ์ส่วนภูมิภาคแห่งประเทศไทย  สภาการหนังสือพิมพ์แห่งชาติ 
 หนังสือพิมพ์  บรอดชีต  แท็บลอยด์  ฐานันดรที่สี่  วันนักข่าว  หมวดหมู่:หนังสือพิมพ์ในประเทศไทย
พระบรมวงศานุวงศ์ในพระเจ้าคริสเตียนที่ 9

| พระบรมวงศานุวงศ์ในพระเจ้าคริสเตียนที่ 9 |
| --- | --- |

ศิลปิน: เลาริตซ์ ทูกเซน
ปี: ค.ศ. 1886
สื่อ: ภาพวาดสีน้ำมัน
มิติ: 500 cm × 700 cm (200 นิ้ว × 280 นิ้ว)
สถานที่: พระราชวังไครซ์เตียนบอร์ก โคเปนเฮเกน
พระบรมวงศานุวงศ์ในพระเจ้าคริสเตียนที่ 9 (เดนมาร์ก:Christian IX med sin familie) เป็นภาพวาดสีน้ำมันบนผ้าใบขนาดใหญ่วาดโดยเลาริตซ์ ทูกเซน เกี่ยวกับพระบรมวงศานุวงศ์ในพระเจ้าคริสเตียนที่ 9 แห่งเดนมาร์ก และพระราชวงศ์ยุโรป รวมตัวกันที่การ์เดนฮอลของพระราชวังเฟรเดนส์บอร์ก ภาพนี้ปัจจุบันจัดแสดงที่ห้องประทับรับรองของสมเด็จพระราชินีนาถในพระราชวังไครซ์เตียนบอร์ก ส่วนภาพจำลองขนาดเล็กกว่าจัดแสดงที่อามาเลียนบอร์ก
ภูมิหลัง

พระเจ้าคริสเตียนที่ 9 และสมเด็จพระราชินีลูอีเซอ ทรงมีพระราชโอรสและพระราชธิดา 6 พระองค์ ทำให้ทรงมีพระสมัญญาว่า "พระสัสสุระแห่งยุโรป" เป็นธรรมเนียมที่พระราชวงศ์มารวมตัวกันที่พระราชวังเฟรเดนส์บอร์กในช่วงฤดูร้อน โดยทรงพาคู่เสกสมรสพร้อมโอรสธิดาตามเสด็จมาด้วย วันที่มารวมตัวกันในฤดูร้อนนี้ถูกเรียกว่า "วันเฟรเดนส์บอร์ก"
งานสร้าง

ภาพวาดดังกล่าวเป็นผลงานชิ้นแรกของทูกเซนที่วาดให้พระราชวงศ์ ทูกเซนได้พักอาศัยที่พระราชวังเฟรเดนส์บอร์กในช่วงวันเฟรเดนบอร์ก ปีค.ศ. 1883-86 เพื่อทำความคุ้นเคยกับรูปลักษณ์รูปร่างของพระราชวงศ์แต่ละพระองค์ แต่พระบรมวงศานุวงศ์ทุกพระองค์ไม่ได้มาเป็นแบบให้วาดภาพพร้อมกัน ภาพวาดนี้ใช้ภาพถ่ายและการศึกษาแบบจำลองภาพบุคคลที่จัดเรียงเป็นกลุ่มเล็กๆ ซึ่งต่อมาได้ประกอบเป็นภาพวาดท้ายสุด  พระเจ้าคริสเตียนที่ 9 และสมเด็จพระราชินีลูอีเซอทรงฉายพระรูปที่พระราชวังอามาเลียนบอร์ก ในขณะที่พระบรมวงศานุวงศ์พระองค์อื่นๆ ฉายพระรูปที่การ์เดนฮอลล์ในพระราชวังเฟรเดนส์บอร์ก นอกจากนี้เขายังเดินทางไปดูตัวแบบของต่างประเทศที่บ้านพักของเขาในอังกฤษ กรีซและรัสเซีย เขาใช้เวลาทั้งหมดสามปีกว่าจะวาดภาพเสร็จ
พระบรมฉายาลักษณ์อ้างอิงของพระเจ้าคริสเตียนที่ 9 และสมเด็จพระราชินีลูอีเซอ
พระบรมฉายาลักษณ์อ้างอิงของจักรพรรดิและจักรพรรดินีรัสเซีย
พระบรมฉายาลักษณ์อ้างอิงของจักรพรรดินีมารีเยีย เฟโอโดรอฟนา
คำอธิบาย

พระเจ้าคริสเตียนที่ 9 และสมเด็จพระราชินีลูอีเซอ ประทับนั่งบนพระเก้าอี้ยาวตรงกลางภาพ บุคคลจะถูกจัดวางตามลำดับอิสริยยศ ผู้ที่มียศสูงจะอยู่ด้านหน้าและตรงกลางภาพมากที่สุด
คำอธิบาย > บุคคลที่ปรากฏในภาพวาด

มีบุคคลทั้งหมด 32 คน ปรากฏอยู่ในภาพวาด (จากซ้ายไปขวา)
เจ้าชายอัลเบิร์ต วิกเตอร์ ดยุกแห่งคลาเรนซ์และเอวอนเดล
เจ้าชายแห่งเวลส์ (ต่อมาคือ สมเด็จพระเจ้าเอ็ดเวิร์ดที่ 7 แห่งสหราชอาณาจักร)
เจ้าหญิงแห่งเวลส์ (ต่อมาคือ สมเด็จพระราชินีอเล็กซานดราแห่งสหราชอาณาจักร)
เจ้าหญิงอิงเงอร์บอร์กแห่งเดนมาร์ก
เจ้าชายฮารัลด์แห่งเดนมาร์ก
เจ้าชายเกออร์คแห่งคัมบาร์ลันด์
เจ้าหญิงมารีแห่งคัมบาร์ลันด์
เจ้าหญิงไธรา ดัชเชสแห่งคัมบาร์ลันด์
เจ้าหญิงอเล็กซานดราแห่งคัมบาร์ลันด์
สมเด็จพระราชินีลูอีเซอแห่งเดนมาร์ก
เจ้าชายวัลเดมาร์แห่งเดนมาร์ก
พระเจ้าคริสเตียนที่ 9 แห่งเดนมาร์ก
เจ้าชายคริสเตียน (ต่อมาคือ พระเจ้าคริสเตียนที่ 10 แห่งเดนมาร์ก)
นีโคไล อะเลคซันโดรวิช ซาเรวิชแห่งรัสเซีย (ต่อมาคือ จักรพรรดินิโคไลที่ 2 แห่งรัสเซีย)
แกรนด์ดยุกมีฮาอิล อะเลคซันโดรวิชแห่งรัสเซีย
จักรพรรดินีมารีเยีย เฟโอโดรอฟนาแห่งรัสเซีย
แกรนด์ดัชเชสโอลกา อะเลคซันดรอฟนาแห่งรัสเซีย
จักรพรรดิอะเลคซันดร์ที่ 3 แห่งรัสเซีย
มกุฎราชกุมารเฟรเดอริกแห่งเดนมาร์ก (ต่อมาคือ สมเด็จพระเจ้าเฟรเดอริกที่ 8 แห่งเดนมาร์ก)
มกุฎราชกุมารีลูอีสแห่งเดนมาร์ก (ต่อมาคือ สมเด็จพระราชินีลูอีสแห่งเดนมาร์ก)
พระเจ้าเยออร์ยีโอสที่ 1 แห่งกรีซ (แรกประสูติคือ เจ้าชายวิลเฮล์มแห่งเดนมาร์ก)
เจ้าหญิงไธราแห่งเดนมาร์ก
เจ้าหญิงอเล็กซานดราแห่งกรีซ
สมเด็จพระราชินีโอลกาแห่งกรีซ
เจ้าหญิงมาเรียแห่งกรีซและเดนมาร์ก
เจ้าหญิงลูอีสแห่งเวลส์ (ต่อมาคือ เจ้าหญิงลูอีส พระราชกุมารี)
เจ้าชายคาร์ลแห่งเดนมาร์ก (ต่อมาคือ สมเด็จพระราชาธิบดีโฮกุนที่ 7 แห่งนอร์เวย์)
แกรนด์ดยุกเกออร์กี อะเลคซันโดรวิชแห่งรัสเซีย
เจ้าหญิงวิกตอเรียแห่งเวลส์
เจ้าหญิงม็อดแห่งเวลส์ (ต่อมาคือ สมเด็จพระราชินีม็อดแห่งนอร์เวย์)
แกรนด์ดัชเชสเซนียา อะเลคซันดรอฟนาแห่งรัสเซีย
เจ้าหญิงลูอีสแห่งเดนมาร์ก
การจัดแสดงและผลงานขั้นแรก

ภาพนี้ปัจจุบันจัดแสดงที่ห้องประทับรับรองของสมเด็จพระราชินีนาถในพระราชวังไครซ์เตียนบอร์ก
ทูกเซนวาดภาพนี้แบบลดขนาดในหลากหลายรูปแบบ เขายังวาดภาพเหมือนและภาพร่างเบื้องต้นอื่นๆ บางส่วนต่อมาถูกนำไปใช้เป็นผลงานชิ้นอื่น ภาพวาดแบบลดขนาดภาพหนึ่งถูกจัดแสดงที่พระราชวังอามาเลียนบอร์ก ภาพเหมือนตัวอย่างของมกุฎราชกุมารีลูอีสถูกแขวนไว้ที่ปราสาทเซินเดอบอร์ก ซึ่งได้ถูกซื้อไปโดยมูลนิธินู คาร์ลเบิร์ก และนำไปจัดแสดงในพิพิธภัณฑ์ในปีค.ศ. 1939
ภาพวาดของทูกเซนยังเป็นแรงบันดาลใจให้แก่ภาพวาดหมู่ของโธมัส คลุจจ์ ในภาพชื่อ พระบรมวงศานุวงศ์ในสมเด็จพระราชินีนาถมาร์เกรเธอที่ 2 แห่งเดนมาร์ก
ภาพลดขนาดจากภาพต้นฉบับ (สังเกตได้ว่าแกรนด์ดยุคมีฮาอิล อยู่ตรงกลางภาพวาด ซึ่งแตกต่างจากต้นฉบับ)
จักรพรรดิและจักรพรรดินีรัสเซียพร้อมพระราชโอรสองค์เล็ก มีฮาอิล
เอ็ดเวิร์ด เจ้าชายแห่งเวลส์พร้อมเจ้าหญิงอเล็กซานดรา และเจ้าชายอัลเบิร์ต วิกเตอร์ พระราชโอรส
มกุฎราชกุมารีลูอีสพร้อมพระบุตร ปัจจุบันภาพอยู่ที่ปราสาทเซินเดอบอร์ก
เอกอัครรัฐมนตรี

| เอกอัครรัฐมนตรี First Secretary of State |
| --- | --- |
ตรารัฐบาลในสมเด็จฯ
ผู้ดำรงตำแหน่งคนปัจจุบัน ว่าง ตั้งแต่ 15 กันยายน 2021
รัฐบาลสหราชอาณาจักร
สมาชิกของ: คณะรัฐมนตรี, คณะองคมนตรี และสภาความมั่นคงแห่งชาติ
รายงานต่อ: นายกรัฐมนตรี
จวน: ไม่มี
ผู้เสนอชื่อ: นายกรัฐมนตรี
ผู้แต่งตั้ง: พระเจ้าแผ่นดิน (ตามคำแนะนำของนายกรัฐมนตรี)
วาระ: ตามพระราชอัธยาศัย
ผู้ประเดิมตำแหน่ง: ร๊าบ บัตเลอร์
สถาปนา: 13 กรกฎาคม 1962; 62 ปีก่อน (1962-07-13)
เงินตอบแทน: £153,022 ต่อปี (2019)
เอกอัครรัฐมนตรี (อังกฤษ: First Secretary of State) เป็นตำแหน่งในรัฐบาลสหราชอาณาจักร มีศักดิ์สูงกว่ารัฐมนตรีว่าการกระทรวงทั้งปวง ได้รับการเสนอชื่อโดยนายกรัฐมนตรี และได้รับการแต่งตั้งโดยพระเจ้าแผ่นดิน อย่างไรก็ตาม ตำแหน่งนี้ไม่ได้ใช้ถูกงานตลอดเวลา บางช่วงเวลาก็ถูกปล่อยว่าง
ตำแหน่งเอกอัครรัฐมนตรีเกิดขึ้นในปี 1962 ผู้ดำรงตำแหน่งคนแรกคือร๊าบ บัตเลอร์ เนื่องจากก่อนนั้น ทางราชสำนักคัดค้านการแต่งตั้งเขาเป็นรองนายกรัฐมนตรี ตำแหน่งนี้ไม่มีความรับผิดชอบอย่างเฉพาะเจาะจง (ต่างจากตำแหน่งรองนายกรัฐมนตรีที่ยังได้รับมอบหมายให้ดูแลบางกระทรวง) มีความสำคัญแค่เพื่อให้รู้ว่าใครจะนั่งหัวโต๊ะในที่ประชุมที่ไม่มีนายกรัฐมนตรีเข้าร่วม ด้วยเหตุนี้จึงถูกมองว่าเป็นตำแหน่งที่มีหน้าตาแต่ไม่มีความสำคัญ
เอกอัครรัฐมนตรีไม่มีสิทธิ์ทำหน้าที่แทนนายกรัฐมนตรีโดยอัตโนมัติเฉกเช่นตำแหน่งรองนายกรัฐมนตรี (deputy prime minister) การให้เอกอัครรัฐมนตรีเป็นผู้รักษาการแทนนายกรัฐมนตรี จะต้องได้รับความเห็นชอบจากคณะรัฐมนตรีเสียก่อน เช่นในเดือนเมษายน 2020 นายกรัฐมนตรีบอริส จอห์นสัน ป่วยโรคโควิดและถูกนำตัวเข้าห้องไอซียู ขณะนั้นไม่มีรองนายกรัฐมนตรี จึงมีมติให้นายดอมินิก ราบ เอกอัครรัฐมนตรี เป็นผู้รักษาการแทนนายกรัฐมนตรี
เตียนเอี๋ยง

| เตียนเอี๋ยง |
| --- | --- |
張楊

ต้าซือหม่า (大司馬)
ดำรงตำแหน่ง ค.ศ. 196 (196) – ค.ศ. 198 (198)
กษัตริย์: พระเจ้าเหี้ยนเต้
แม่ทัพผู้ทำให้ประเทศปลอดภัย (安國將軍)
ดำรงตำแหน่ง ค.ศ. 195 (195) – ค.ศ. 196 (196)
กษัตริย์: พระเจ้าเหี้ยนเต้
เจ้าเมืองโห้ลาย (河內太守)
ดำรงตำแหน่ง ค.ศ. 191 (191) – ค.ศ. 196 (196)
กษัตริย์: พระเจ้าเหี้ยนเต้
 
ข้อมูลส่วนบุคคล
เกิด: ไม่ทราบ มณฑลฉ่านซี
เสียชีวิต: ค.ศ. 198 มณฑลเหอหนาน
อาชีพ: ขุนนาง, ขุนศึก
ชื่อรอง: จื้อชู (稚叔)
บรรดาศักดิ์: จิ้นหยางโหว (晉陽侯)

เตียนเอี๋ยง (ออกเสียงไฟล์:Zhang Yang.ogg; เสียชีวิต ค.ศ. 198) ชื่อรอง จื้อชู เป็นขุนนางและขุนศึกชาวจีนที่มีชีวิตในช่วงปลายราชวงศ์ฮั่นตะวันออกของจีน เดิมมาจากอฺวิ๋นจงจฺวิ้น (雲中郡; ปัจจุบันอยู่ในมณฑลฉ่านซีตอนเหนือ) ทางตอนเหนือ จากนั้นจึงกลายเป็นผู้ปกครองโดยพฤตินัยแห่งเหอเน่ย์จฺวิ้น (河內郡; ปัจจุบันอยู่ในมณฑลเหอหนานตอนเหนือ) เตียนเอี๋ยงเป็นชายผู้กล้าหาญและอ่อนโยนmujคอยให้ที่หลบภัยแก่พระเจ้าเหี้ยนเต้และมีส่วนในการเมืองราชสำนัก ท้ายที่สุดจึงไต่เต้าสู่ตำแหน่งต้าซือหม่า (大司馬) เขากลับถูกผู้อยู่ใต้บังคับบัญชาลอบสังหารจากความต้องการช่วยเพื่อนเก่า
ชีวิตช่วงต้น

เตียนเอี๋ยงเป็นที่รู้จักในเรื่องความกล้าหาญและทักษะการต่อสู้ จึงทำหน้าที่เป็นผู้ช่วยนายทหารฝ่ายกิจการทหารในเป๊งจิ๋ว (ปัจจุบันคือมณฑลฉ่านซี) เมื่อพระเจ้าฮั่นเลนเต้ทรงสถาปนากองทัพสวนตะวันตกส่วนพระองค์ เต๊งหงวน ผู้ตรวจการเป๊งจิ๋ว ส่งเตียนเอี๋ยงไปดำรงตำแหน่งนายพันในคณะผู้บังคับบัญชาขันทีของเกียนสิด
อาเล็กซานดรา เปริชิช

อาเล็กซานดรา เปริชิช (เซอร์เบีย: Александра Перишић / Aleksandra Perišić; เกิดวันที่ 2 กรกฎาคม ค.ศ. 2002) เป็นนักเทควันโดชาวเซอร์เบีย เธอได้เหรียญเงินในโอลิมปิกฤดูร้อน 2024 ในประเภทหญิง 67 กก.
อาชีพ

เธอได้เหรียญเงินในการแข่งขันประเภทเวลเตอร์เวตหญิงในเทควันโดชิงแชมป์โลก 2022 จัดขึ้นที่กัวดาลาฮารา ประเทศเม็กซิโก
เธอเป็นตัวแทนเซอร์เบียในเมดิเตอร์เรเนียนเกมส์ 2022 จัดขึ้นที่ออราน ประเทศแอลจีเรีย เธอเข้าแข่งขันในประเภทหญิง 67 กก. แต่ตกรอบในการแข่งขันรอบแรก
แหล่งข้อมูลอื่น

Aleksandra Perisic ที่ เทควันโดโลก (ในภาษาอังกฤษ)
Aleksandra Perisic อันดับ ที่ เทควันโดโลก (ในภาษาอังกฤษ)
Aleksandra Perisic ที่ TaekwondoData.com
แม่แบบ:OKS profile
ประเทศเอสโตเนียในโอลิมปิกฤดูร้อน 2020

| ประเทศเอสโตเนีย ในโอลิมปิกฤดูร้อน 2020 |
| --- | --- |

รหัสประเทศ: EST
เอ็นโอซี: คณะกรรมการโอลิมปิกเอสโตเนีย
เว็บไซต์: www.eok.ee (ในภาษาเอสโตเนีย)
ณ โตเกียว, ประเทศญี่ปุ่น 23 กรกฎาคม ค.ศ. 2021 (2021-07-23) – 8 สิงหาคม ค.ศ. 2021 (2021-08-08)
นักกีฬา: 33 คน  ใน 14 ชนิดกีฬา
ผู้เชิญธงชาติ (พิธีเปิด): Dina Ellermann Tõnu Endrekson
ผู้เชิญธงชาติ (พิธีปิด): Maicel Uibo
เหรียญ อันดับ 59:  ทอง 1 เงิน 0 ทองแดง 1 รวม 2 
การเข้าร่วมแข่งขันโอลิมปิกฤดูร้อน
1920 1924 1928 1932 1936 1948–1988 1992 1996 2000 2004 2008 2012 2016 2020 2024
การเข้าร่วมในนามของชาติอื่น
 จักรวรรดิรัสเซีย (1908–1912)  สหภาพโซเวียต (1952–1988)
ประเทศเอสโตเนีย เข้าร่วมการแข่งขันกีฬาโอลิมปิกฤดูร้อน 2020 ที่โตเกียว เดิมกำหนดให้จัดการแข่งขันระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 นับเป็นครั้งที่แปดติดต่อกันที่ประเทศเข้าร่วมการแข่งขันนับตั้งแต่ปี 1992 และเป็นครั้งที่สิบสามในประวัติศาสตร์โอลิมปิกฤดูร้อน
รัฐบาลเอสโตเนียมอบรางวัลให้กับผู้ที่ได้รับเหรียญทองโอลิมปิกด้วยเงินช่วยเหลือตลอดชีพปีละ 4,600 ยูโร พร้อมเงินช่วยเหลือเพิ่มเติมเมื่อใกล้ถึงอายุเกษียณ
ผู้ที่ได้รับเหรียญรางวัล

ข้อมูลเพิ่มเติม: สรุปเหรียญโอลิมปิกฤดูร้อน 2020
| เหรียญ | ชื่อ | กีฬา | รายการ | วันที่ |
| --- | --- | --- | --- | --- |
| 1 ! ทอง | Julia Beljajeva Irina Embrich Erika Kirpu Katrina Lehis | Fencing | Women's team épée | 000000002025-07-27-000027 ก.ค. |
| 3 ! ทองแดง | Katrina Lehis | Fencing | Women's épée | 000000002025-07-24-000024 ก.ค. |
จำนวนนักกีฬา

| กีฬา | ชาย | หญิง | รวม |
| --- | --- | --- | --- |
| ยิงธนู | 0 | 1 | 1 |
| กรีฑา | 6 | 1 | 7 |
| แบดมินตัน | 1 | 1 | 2 |
| จักรยาน | 2 | 1 | 3 |
| ขี่ม้า | 0 | 1 | 1 |
| ฟันดาบ | 0 | 4 | 4 |
| ยูโด | 1 | 0 | 1 |
| เรือพาย | 4 | 0 | 4 |
| เรือใบ | 1 | 1 | 2 |
| ยิงปืน | 1 | 0 | 1 |
| ว่ายน้ำ | 2 | 1 | 3 |
| เทนนิส | 0 | 1 | 1 |
| ไตรกิฬา | 0 | 1 | 1 |
| มวยปล้ำ | 1 | 1 | 2 |
| รวม | 19 | 14 | 33 |